నయనతార నటిస్తున్న హీరోయిన్ ఓరియెంటెడ్ హర్రర్ నేపథ్య చిత్రం ‘డోరా’కు సెన్సార్ షాకిచ్చింది. ‘ఏ’ సర్టిఫికెట్ మంజూరు చేయడంతో చిత్ర యూనిట్ దిగ్ర్భాంతికి గురైంది. హితేష్ జబక్, దర్శకుడు సర్గుణం సంయుక్త నిర్మాణంలో యువ దర్శకుడు దాస్ రామస్వామి తెరకెక్కించిన ఈ చిత్రంపై మొదటి నుంచి ప్రేక్షకుల్లో ఆసక్తి నెలకొంది. ఫస్ట్లుక్, టీజర్, ట్రైలర్ల తరువాత అంచనాలు భారీ స్థాయికి చేరుకున్నాయి. నయనతార డీగ్లామర్ రోల్లో నటించినా ఈ సినిమా కోసం యూత్ కూడా ఎంతో ఉత్సుకతతో ఎదురుచూస్తోంది. హీరోయిన్ ఓరియెంటెడ్ చిత్రమని మొదటి నుంచి ప్రచారం జరుగుతుండడంతో ఫ్యామిలీ ఆడియెన్స్ కూడా కనెక్ట్ అయ్యారు. అన్ని కార్యక్రమాలు పూర్తి చేసుకొని వచ్చే 31వ తేదీన విడుదలకు సిద్ధమవుతున్న ‘డోరా’కి సెన్సార్ బోర్డు ఏ సర్టిఫికెట్ ఇవ్వడంతో అంతా తారుమారైంది.  సినిమాలో హర్రర్ కంటెంట్ అధికంగా ఉన్నందువల్లే ఏ సర్టిఫికెట్ ఇచ్చినట్లు తెలుస్తోంది. ఫ్యామిలీతో ఈ సినిమా చూడాలంటే కొంతమేరకు ఇబ్బంది ఉండటం వల్లే సెన్సార్ బోర్డు ఈ నిర్ణయం తీసుకుందని వారు తెలిపారు.కాగా, యు/ఏ సర్టిఫికెట్ కోసం ‘డోరా’ చిత్ర బృందం రివైజింగ్ కమిటీకి వెళ్లాలని నిర్ణయించినట్లు సమాచారం.
nayanatara natistunna heroin oriyented harrar nepathya chitram ‘dora’ku sensar shaakichindi. ‘e’ certificate manjuru cheyadamtho chitra unit digrbhaantiki guraindi. hitesh jabak, darsakudu sargunam samyukta nirmaanamlo yuva darsakudu das ramaswamy terakekkinchina ee chitrampai modati nunchi prekshakullo aasakti nelakondi. fustluck, teaser, trilerla taruvaata anchanaalu bhari sthaayiki cherukunnayi. nayanatara deaglamar rollo natinchinaa ee sinima kosam yooth kuudaa entho utsukatato eduruchustondi. heroin oriyented chitramani modati nunchi prachaaram jarugutundadamto famili audiens kuudaa connect ayyaru. anni kaaryakramaalu puurti chesukoni vache 31va tedeena vidudalaku siddhamavutunna ‘dora’ki sensar bordu e certificate ivvadamtho antaa taarumaaraindi.  cinemalo harrar content adhikamgaa unnanduvalle e certificate ichinatlu telustondi. familitiitoe ee sinima chudalante kontameraku ibbandi undatam valle sensar bordu ee nirnayam teesukundani vaaru telipaaru.kaga, yu/e certificate kosam ‘dora’ chitra brundam revising kamiteeki vellaalani nirnayinchinatlu samacharam.